தாம்பரம் லலிதா

தாம்பரம் லலிதா (Tambaram Lalitha) என்று அறியப்பட்ட தாம்பரம் என். லலிதா தமிழ் நாடக, திரைப்பட நடிகை ஆவார். கதைத் தலைவியாகவும், துணைக் கதைப்பாத்திரங்களிலும் மொத்தமாக 100 திரைப்படங்களுக்கு மேலாக நடித்துள்ளார்.

 முன் வாழ்கை 
திருவரங்கம்தான் லலிதாவின் சொந்த ஊராகும். திருவரங்கம் கோபாலய்யர் காமாட்சி இணையரின் இரு மகள்களில் லலிதா இளையவர். கோபாலய்யர் காவல் நிலையத்தில் எழுத்தராக பணிபுரிந்துவந்தார். கோபாலய்யர் திடீரென்று மறைந்ததால் உறவினர்களின் உதவியுடன் குடும்பம் சென்னை திருவல்லிக்கேணிக்கு குடிபெயர்ந்தது.  தாயாரிடம் இருந்து வாய்ப்பாட்டு கற்றுக்கொண்ட லலிதா, திருவல்லிக்கேணி சரஸ்வதி கான நிலையத்தில் நடனம் கற்றுகொண்டார். அங்கே உள்ள மாணவிகளுக்கு நடனம் கற்றுத் தரும் அளவுக்கு தேர்ச்சி பெற்றார். 17 வயதில் குடும்பத்தை தாங்கிப் பிடிக்க நடனக் குழுவை அமைத்து நடன நிகழ்ச்சிகளை நடத்தத் துவங்கினார். பின்னர் அதுவே நாடகக் குழுவாக மாறியது. இதனால் இவரது குடும்பத்தை இவரது சாதியினர் விலக்கி வைத்தனர். அதனால் தாம்பரத்திற்கு இடம்பெயர்ந்தனர்.  

 தொழில் 
இதன் பிறகு எம். ஆர். ராதா, எஸ். ஏ. நடராஜன், ஆர். எஸ். மனோகர் ஆகியோர் தங்கள் நடகங்களில் லலிதாவுக்கு வாய்ப்பளித்தனர். நடகத்திலிருந்து திரைப்படங்களிலும் நடிக்கத் துவங்கினார். முதலில் துணை வேடங்களிலும், இரண்டாவது நாயகியாகவும் நடித்தார். ஸ்ரீரங்கம் லிலிதா என்ற பெயரில் நடிக்கத் துவங்கி தாம்பரம் லலிதா என்ற பெயருக்கு மாறினார்.  எஸ். ஏ. நடராஜன் தயாரித்து, இயக்கிய கோகிலவாணி படத்தின் வழியாக நாயகியாக அறிமுகமானார். ஆனால் போகப்போக வாய்ப்புகள் குறைந்து, 25 வயதிலேயே அம்மா, அண்ணி, வில்லி, அபலைப் பெண் போன்ற கிடைத்த பாத்திரங்களில் நடிக்கவேண்டிய நிலைக்கு ஆளாகினார். டவுன் பஸ், மீண்ட சொர்க்கம், அமுதவல்லி, பாகப்பிரிவினை, தெய்வப்பிறவி, திலகம், சிவகெங்கைச் சீமை போன்ற படங்கள் இவரது நடிப்புத் திறமையை வெளிக்காட்டியவை. துரை இயக்கிய பசி, கங்கை அமரன் இயக்கிய கோழி கூவுது போன்ற படங்கள் லலிதா இறுதிக் காலத்தில் நடித்த குறிப்பிடத்தக்க படங்களாகும்.

 குடும்பம் 
தன் அக்காவுக்கு திருமணம் செய்துவைத்து, அக்குடும்பத்தை காத்துவந்தார். பின்னர் எம். ஆர். ராதாவின் நாடகக் குழுவில் இருந்த கே. எம். நம்பிராஜன் என்பவரை லலிதா மணந்தார்.ஆடைகட்டி வந்த நிலவு, காமதேனு, 28 சூலை, 2021 நம்பிராஜன் நடிகர் குமரிமுத்துவின் அண்ணனாவார்.இந்த சிரிப்பிற்கு பின்னால் மறைந்திருக்கும் போராட்ட குணம் யாருக்குத் தெரியும்? ஆனந்த விகடன், 29 பெப்ரவரி 2016 ஒரு கட்டத்தில் வீட்டையும், சொத்துக்களையும் லலிதா இழந்தார். கணவரும் பிரிந்து சென்றார். அப்போது எம். ஆர். ராதா இரத்தக் கண்ணீர் நடகம் நடித்து பணம் வசூலித்து கொடுத்தார். 

 மறைவு 
புற்றுநோயால் பாதிக்கபட்ட லலிதா கவனிக்க ஆளின்றி அரசு பொது மருத்துவனையில் 1983 இல் இறந்தார்.அன்றைய நாயகிகள், தம்பரம் லலிதா, குடும்பத்துக்காக கரைந்த மெழுகுவர்த்தி!, கட்டுரை ஆர். சி. ஜெயந்தன், இந்து தமிழ் திசை சித்திரை மலர் 2021 பக்கம்: 186-187

 நடித்த திரைப்படங்கள் (முழுமையான பட்டியலன்று) 
 டவுன் பஸ் (1955)
 கோகிலவாணி (1956)
 படித்த பெண் (1956)
 தலை கொடுத்தான் தம்பி (1959) - இளவரசியாக நடித்தார்.
 பாகப்பிரிவினை (1959) - அமுதா எனும் கதைப்பாத்திரம்.
 மாமியார் மெச்சின மருமகள் (1959)Maamiyaar Mecchina Marumagal (1959)
 திலகம் (1960) 
 அமுதவல்லி (1959)
 ஒரே வழி (1959)
 சிவகெங்கைச் சீமை (1959)
 சகோதரி (1959) - தங்கம் எனும் கதைப்பாத்திரம் Sahodari (1959)
 வீரபாண்டிய கட்டபொம்மன் (1959) - வள்ளி எனும் கதைப்பாத்திரம்
 ஆளுக்கொரு வீடு (1960)
 சவுக்கடி சந்திரகாந்தா (1960)
 மீண்ட சொர்க்கம் (1960) - கதைத் தலைவனின் மனைவியாக நடித்தார். 'Meenda Sorgam' 1960
 தெய்வப்பிறவி (1960)
 கப்பலோட்டிய தமிழன் (1961)
 கொங்கு நாட்டு தங்கம் (1961)
 வழிகாட்டி (1965)
 நீலகிரி எக்ஸ்பிரஸ் (1968) - கீதாவின் அன்னை எனும் கதைப்பாத்திரம்
 பொண்ணு மாப்பிள்ளை (1969)
 கருந்தேள் கண்ணாயிரம் (1972)
 மஞ்சள் குங்குமம் (1973)
 அந்தரங்கம் (1975)
 பசி (1979) - வள்ளியம்மா எனும் கதைப்பாத்திரம்
 ஞானக்குழந்தை (1979)

 மேற்கோள்கள் 

பகுப்பு:தமிழ்த் திரைப்பட நடிகைகள்
பகுப்பு:1983 இறப்புகள்
பகுப்பு:இந்திய நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:திருச்சி மாவட்ட மக்கள்